對於包括我在內嘅好多人來講
每天需要面對過百萬個小干擾
喺假日度都係一樣
你可能需要喺沙灘接電話
喺雜貨店跟老闆打訊息
或者跟家人野餐時傳電郵畀同事
我哋說服自己呢啲行為係無問題
只係出一封電郵啫﹗
但啲干擾會帶來真實嘅代價
但係我哋可以用啲小聰明
保護我哋嘅時間
（音樂）
[我哋工作模式]
睇嚟打擾我哋嘅時間係好短
但有個研究講
呢啲時間加起來係巨大損失
經常任由工作侵入我哋嘅私生活
會增加我哋嘅壓力
同破壞我哋嘅幸福
咁，代價係乜嘢？
有個研究
搵來啲家長
正喺度跟細路參觀科學館
有啲家長被指示盡量多睇手機
另外啲家長被指示盡量少睇手機
完咗參觀
結果多睇手機嘅家長
感覺參觀嘅體驗比較無意義
重好寂寞
喺另一個研究
要求參觀出名教堂嘅遊客
可經常睇手機
佢哋一星期後記得較少細節
喺我嘅研究
按照表現計薪酬嘅員工
傾向花越來越少時間陪伴家人同朋友
同埋用越來越多嘅時間跟同事及客戶互動
呢種持續嘅干擾都會為機構帶來損失
每年內心憂鬱嘅員工
令公司損失咗 32 個工作天
員工嘅憂鬱係由於
要面對壓力同持續上網所引起
除咗了解多啲
我發現自己經常留心『緊急工作干擾』
多過生命中重要嘅時刻
最近，我為第一個嬰兒照超聲波
居然喺過程中傳訊息畀客戶……
客戶就開心
準媽媽就內疚
當你將呢啲時刻加起來
使到你生命缺少咗意義
歡樂、同朋友聯繫、甚至回憶
我哋喺疫情中醒覺
重整自己嘅工作模式
而家就係個時機
等我哋創造尊重時間嘅新文化
要做出咁大改變嘅方法
就係用而家可以做到嘅小步驟
第一，我哋要做嘅係重建休息時間
你聽到『休息』一詞就會想到啲乜嘢？
聽起嚟好神奇啩？
但喺我嘅腦海度
馬上擔心唔夠效率
或者令啲同事失望
當真係有休假嘅機會
我哋就應該有方法去享受當下
保住休閒啲時間
而唔係將休假睇成工作嘅阻礙
一個我哋能運用嘅技巧
就係將快到嘅週末睇成假期
星期五下晝
寫低假如我哋放假
會做啲乜嘢
你可能會同你嘅伴侶買支酒
再睇網上 Eiffel Tower 短片
又可能去一家本地嘅 cafe shop
聽現場音樂表演
又或者你放下工作與手機
喺中午出去散步
啲嘅計劃唔使你花好多錢
另一個技巧係為你嘅休假
設置明確界線
唔好講：『我唔喺辦公室
隨意放鬆下自己，』
係話：『我唔上網
喺緊急情況打電話畀我。』
我哋需要合作嘅團隊
去鞏固個人目標
要為團隊設置私人嘅時間
公開呢件事、收集數據
同彼此大家問責
目標係
『我喺晚上六至八唔睇 email ；』
『我每星期會同家人食四餐晚飯；』
或係『我會中午慢跑。』
要檢驗團隊嘅進度
睇下大家做成點
如果發覺你同隊友都唔成功
就要彼此幫助去完成個人目標
最後透過協商爭取更多時間
防止工作佔有個人嘅生活空間
我喺商業學院
教學生點樣去傾自己嘅薪水
但我發覺幾乎無提到有關時間嘅事
究竟可以點實踐呢？
如果工作限期可以調整
就攞多啲時間
如果客戶要求喺星期一早上交貨
你可要求延長至星期二下晝
咁樣你就唔需要喺寶貴嘅週末趕工
亦都唔使過份焦慮你嘅聲譽
品質先係關鍵
喺數據度
主動要求獲得更多時間嘅員工
有較低嘅壓力同疲倦
更獲得同事認為對工作更加有承擔同專業
呢啲雖小但係強大嘅改變
唔單止重建，重將你啲休息時間搵翻嚟
一旦你發覺呢啲改變帶來深遠嘅影響
就會相信你有能力要求其他人尊重
同配合你對時間嘅分配
或者你會啟發佢哋
將好似碎片嘅時間重新組織